Tetamian Wana Sabeh Tropis Sumatera
Situs Tetamian Wana Sabeh Tropis Sumatera katetapang manados situs Tetamian Jagat UNESCO ring warsa 2004. Punika madaging tiga taman nasional Indonésia ring Nusa Sumatera: Taman Nasional Gunung Léuser, Taman Nasional Kerinci Seblat miwah Taman Nasional Bukit Barisan Selatan. Situs punika magenah ring sor Kritéria vii - pemandangan ngulangunin; ix- contoh ten ketah sané ngawakilin proses ékologi miwah biologis signifikan sané kantun mamargi; miwah x- madaging habitat alami sané pinih kabuat tur signifikan antuk konservasi in-situ.[1] Tetamian Wana Sabeh Tropis Sumatera sampun kagenahang ring Lis Madurgama saking 2011 antuk ngawantu ngelawan anceman sané kamedalang olih paborosan, panarungan liar, parambahan partanian, miwah rencana antuk ngawangun margi ngentasin situs.[2]
Pustaka[uah | uah wit]
- ↑ UNESCO: Description, kaaksés 02-12-2009
- ↑ Danger listing for Indonesia’s Tropical Rainforest Heritage of Sumatra, kaaksés 22-06-2011
ban_Latn ban_Latn ban_Latn bug_Latn eng_Latn